Mis tegid eestlased, eriti harjulased, oodatava hädaohu tõrjumiseks!? Vähe suutsid nad teha. Kuna maikuu jooksul vähegi korraldatud eesti  väerühmad olid ära hävi­tatud, kõik juhtivad - principal Esten - ära hukatud, ei olnud jõudu, oskust ega suurt julgust kuidagi Saksa üli­suurtele jõududele vastuhakkamist korraldada. Väga või­malik, isegi tõenäoline, et eestlastele Saksa hirmsad plaanid teatavaks ei saanudki ennemini, kui tapakirves juba kaelal. Ja siis ei olnud suurt enam midagi teha. Delbrück on näidanud, tõestanud, et talupoegadest sõjavägi, kel puu­duvad sõjalised kogemused ning ettevalmistus, korralise rüütliväe vastu mingisugust jõudu  endast ei esinda - ka siis, kui aega ja võimalust on talupoegi korraldada.